EkBass/fiwiki-20250220-pages-articles huggingface dataset:
Vaaka

right|thumb|Tasapainovaakoja museossa Vaaka on yhteisnimitys erilaisille massan ja painon mittauslaitteille. Kappaleen massan tai painon määrittämistä vaa’alla sanotaan punnitsemiseksi. Klassinen tasapainovaaka käsittää kaksi astiaa varren varassa. Toiseen laitetaan punnittava esine ja toiseen astiaan lisätään massaltaan tunnettuja punnuksia, kunnes astiat ovat tasapainossa. Tällöin vaakakuppien momenttien summa tasapainopisteen suhteen on nolla, ja ilmaisemalla tasapainoehto tai -ehdot matemaattisesti voidaan punnittavan esineen paino laskea. Jousivaa’assa jousella on tunnettu jousivakio ja siinä mitataan jousen venymää matkaa, joko niin että esine ripustetaan jousesta riippumaan, tai niin että kappale puristaa jousta sen päältä. Painovoima ei kuitenkaan ole tarkalleen yhtä suuri edes kaikkialla maan pinnalla, vielä vähemmän muilla taivaankappaleilla. Tasapainovaaka kuitenkin antaa kappaleen massalle kaikkialla saman arvon, sillä myös punnusten paino vaihtelee sijainnin mukaan samassa suhteessa. Sitä vastoin jousivaa’an antama tulos riippuu painovoiman paikallisista vaihteluista. Tällä perusteella voidaan sanoa, että tasapainovaaka mittaa massaa, jousivaaka painoa. Kiertovaaka on tasapainotettu jousivaaka, jossa jousena toimii langan kiertymisestä syntyvä jännitys. Nykyisin useimmat vaa’at ovat elektronisia ja perustuvat sähköiseen anturiin, esimerkiksi pietsokiteeseen tai venymäliuska-anturin vastusarvon muutokseen mekaanisessa jännityksessä. Yksinkertainen mikropiiri mittaa anturisignaalin muutoksen ja esittää muutosta vastaavan painolukeman numeronäytöllä. Käytännössä tärkeitä vaakoja ovat esimerkiksi henkilövaa’at, kaupoissa käytettävät vihannes- ja hedelmävaa’at sekä postilähetysten punnitsemiseen käytetyt kirjevaa’at. Eräänlaisia vaakoja ovat myös puntarit ja muut käsivaa’at. ==Tarkkuus== Vaa’an ulkoinen tarkkuus riippuu olennaisesti sen virityksestä. Vaaka on asetettava putoamiskiihtyvyyttä kohtisuoraan, mikä voidaan moderneissa vaaoissa tehdä pienen vaa’assa kiinteästi olevan vesivaa’an avulla. Vaaka viritetään tarkkuuspunnuksilla, joiden massa tiedetään tarkasti. Viritys on syytä suorittaa suunnilleen sen massaisilla tarkkuuspunnuksilla kuin mitä tuntemattoman massaisen kappaleen massa on. Erityisesti vanhoissa tasapainovaaoissa hyvin eri massaisten kappaleiden, esimerkiksi massaltaan 2 g ja 2 kg, mittaustuloksien virhe voi riippua huomattavasti punnittavan kappaleen massasta. ==Nollaus ja taaraus== Ennen punnitusta vaaka tavallisesti nollataan joko käsin säätönupista tai se voi tapahtua automaattisesti elektronisissa vaaoissa. Jos punnittava aine on astiassa, vaaka voidaan taarata niin, että se näyttää nollaa tyhjällä astialla ja punnitustuloksessa näkyy vain punnittavan aineen paino. ==Katso myös== * Kiertoheiluri Luokka:Laboratoriotarvikkeet Luokka:Mittalaitteet Luokka:Seulonnan keskeiset artikkelit
Rotuma

Rotuma on Fidžille kuuluva saari noin 640 kilometriä maan pääkaupunki Suvasta pohjoiseen. Saari on tuliperäinen, ja se on noin 47 neliökilometrin kokoinen. Rotuma kuuluu Fidžiin, mutta sen kulttuuri muistuttaa enemmän polynesialaista. Rotumalaiset muodostavatkin vähemmistöryhmän Fidžillä. Saaren asukkailla on yksi paikka Fidžin edustajainhuoneessa, ja saaren neuvosto nimittää yhden edustajan Fidžin senaattiin. Saarella puhuttuihin kieliin kuuluu muun muassa rotuma. Saarella on 2002 asukasta (2007), mutta etnisiä rotumalaisia on yhteensä noin 10 000, suurin osa heistä asuu poismuuton seurauksena Fidžin muilla saarilla. Rotuman asukkaat tulivat Samoasta ja Tongasta. Eurooppalaiset löysivät saaren 1791, kun kapteeni Edward Edwards oli etsimässä Bountyn kapinallisia HMS Pandoralla. Saaresta tuli yleinen merimiesten pakopaikka ja osa heistä sekoittui paikalliseen väestöön. 1879 paikalliset heimopäälliköt pyysivät Isoa-Britanniaa ottamaan saaret haltuunsa puhjenneiden väkivaltaisuuksien takia. Rotumalaiset ovat voimakkaasti ajaneet oman kulttuurinsa säilyttämistä ja kaatoivat lakiesityksen saaren avaamiseksi turismille 85% vastustuksella 1985. Kansallisen itsetunnon seurauksena on syntynyt myös piirejä, jotka ajavat Rotuman irtautumista Fidžistä. Kun Fidži irtautui brittiläisestä kansainyhteisöstä, rotumalainen Mölmahao-klaani kieltäytyi liittymästä Fidžiin. Mölmahaon johtajat pidätettiin ja suurin osa rotumalaisista kannattaa pysymistä Fidžin yhteydessä. Rotuman vientituotteita ovat kopra, juurekset ja matot. Saarella on kaksi pientä satamaa ja kiitotie. == Lähteet == == Aiheesta muualla == Luokka:Fidžin saaret Luokka:Itsehallintoalueet
Kurt Atterberg

Kurt Magnus Atterberg (12. joulukuuta 1887 Göteborg – 15. helmikuuta 1974 Tukholma) oli ruotsalainen säveltäjä, kapellimestari ja kriitikko. Hän on säveltänyt niin sinfonioista, oopperoista kuin balettejakin. Atterberg opiskeli sellon soittamista. Säveltäjänä hän oli enimmäkseen itseoppinut. Hänen ensimmäinen julkaistu teoksensa oli Rapsodia pianolle ja orkesterille vuodelta 1908. Atterberg debytoi kapellimestarina vuonna 1912 johtamalla oman ensimmäisen sinfoniansa. Hänen teoksissaan on vaikutteita muun muassa Johannes Brahmsin, Max Regerin sekä venäläisten säveltäjien musiikista.Keijo Virtamo (toim.): Otavan musiikkitieto (2. painos), s. 28–29. Helsinki: Otava, 1997. Atterbergin tuotantoon kuuluu muun muassa yhdeksän sinfoniaa (1912–1956), oopperat Härvard Harpolekare (1919), Bäckahästen (1925), Fanal (1934), Aladdin (1941) ja Stormen (Myrsky) (1947), viulukonsertto (1914), käyrätorvikonsertto (1926), pianokonsertto (1935), konsertto viululle, sellolle ja orkesterille (1960), baletit Per Svinaherde (1915) ja De fåvitska jungfrurna (1917), alkusoittoja, kamarimusiikkia ja kuoroteoksia. Kuudennella sinfoniallaan Atterberg voitti vuonna 1928 yhdysvaltalaisen Columbia Records -levy-yhtiön järjestämän sävellyskilpailun Franz Schubertin kuoleman satavuotismuistoksi.Otavan Iso tietosanakirja (3. painos), osa 1, palsta 825. Helsinki: Otava, 1962. Atterberg oli elinaikanaan Ruotsin musiikkielämän keskeisiä hahmoja. Hän toimi Ruotsin säveltäjäliiton puheenjohtajana vuosina 1924–1947, Ruotsin säveltäjien tekijänoikeusjärjestön Stimin puheenjohtajana vuosina 1924–1943 sekä Ruotsin kuninkaallisen musiikkiakatemian sihteerinä vuosina 1940–1953. Hän julkaisi vuonna 1946 omaelämäkerran Med notpenna och taktpinne.Toivo Haapanen ym. (toim.): Musiikin tietokirja (2. painos), s. 31 ja täydennysliite s. 5. Helsinki: Otava, 1957. Toisen maailmansodan jälkeen heräsi keskustelu hänen mahdollisista natsisympatioistaan.Petra Garberding: “We Take Care of the Artist”: The German Composers’ Meeting in Berlin, 1934 Music and Politics Summer 2009 Atterbergillä oli myös insinöörin koulutus, ja hän työskenteli vuosina 1912–1968 Ruotsin patenttitoimistossa. ==Lähteet== == Aiheesta muualla == Luokka:Ruotsalaiset säveltäjät Luokka:Ruotsalaiset kriitikot Luokka:Musiikkikriitikot Luokka:Vuonna 1887 syntyneet Luokka:Vuonna 1974 kuolleet
Pystypunnerrus

Pystypunnerrus on olkapäihin, rintalihaksen yläosaan, keskivartaloon ja jonkin verran ojentajiin kohdistuva klassinen ja raskas sekä niin sanottuihin perusliikkeisiin kuuluva lihaskuntoharjoite. Pystypunnerrus on tehokas liike ylävartalolle. Liike voidaan suorittaa useilla eri tavoilla. Etuolkapäät kuormittuvat todella voimakkaasti kaikissa pystypunnerruksen muodoissa. Vaikka pystypunnerrus kuormittaa etuolkapäiden lisäksi myös jonkin verran sivuolkapäitä, käytännössä etu-, sivu- ja takaolkapäitä pitäisi määrätietoisesti harjoittelevien harjoittaa juuri kyseiseen lohkoon kohdistuvilla liikkeillä. == Suoritustavat == Liikkeen voi tehdä seisten tai istuen joko käsipainoilla, kahvakuulilla, tangolla, kuntosalilaitteessa tai vastuskuminauhalla. Istuen pystypunnerrusta voi tehdä joko nojaten selkänojaan tai ilman sitä. Liikettä on turvallisinta harjoitella selkänojallisella penkillä. Tällöin selkänoja asetetaan täysin pystyasentoon tai sitä seuraavaan asentoon. Seisten tehtynä pystypunnerrus vaatii keskivartalon hallintaa enemmän kuin istuen tehtynä. Pystypunnerruksessa liikeradan oleellisin vaihe on alapuolisko, sillä loppuojennus kohdistuu jo suhteessa enemmän ojentajille kuin olkapäille. Painot onkin hyvä laskea vähintään korvien tasolle tai alemmaksi, sillä tämä punnerruksen alaosuus työstää olkapäitä erittäin voimakkaasti. Kyynärpäät voivat osoittaa suoraan sivulle, jolloin sivuolkapäiden kuormitus hieman lisääntyy. Jos tämä aiheuttaa olkanivelissä kipua, on parempi kääntää kyynärpäitä hieman sisäänpäin. Pystypunnerruksessa voidaan tehdä melko raskaillakin painoilla lyhyitä, muutaman toiston sarjoja, mutta liike soveltuu myös pitkiin sarjoihin. === Käsipainoilla === Käsipainoilla tehtäessä on syytä seisoa lantionlevyisessä haara-asennossa niin, että keskivartalo tukee liikettä. Liikerata alkaa siten, että aloitusasennossa käsipainot ovat sivuilla korvien korkeudella tai hieman alempana niitä. Kyynervarret tulee pitää pystysuorassa ja kyynärpäät kohtisuoraan ranteiden alapuolella. Sen jälkeen käsipainot punnerretaan suoraan ylös, ei etuviistoon. Lopuksi painot lasketaan hallitusti alas. === Levytangolla ja levypainoilla === Tangolla ja levypainoilla tehtäessä tartutaan levytankoon hieman hartioita leveämmällä myötäotteella. Kuntoilijan tulee seistä lantion levyisessä haara-asennossa ja pidellä tankoa leuan alla rintakehän yläpuolella kämmenet ylöspäin. Kuten muissakin tavoissa, tanko työnnetään suoraan ylös, ei etuviistoon. Liikerataan on syytä kiinnittää erityistä huomiota levytankoa käytettäessä. Lisäksi alaselän yliojentumista on syytä varoa. Keskivartalo täytyy pitää koko ajan hallittuna vammojen välttämiseksi. === Vastuskuminauhalla === Vastuskuminauhaa apuna käyttäen liike tehdään seisoen keskellä kuminauhaa, istuen kuminauhan päällä tai laittamalla kuminauha pyörätuolin selkänojan taakse. Tämän jälkeen nauhaa venytetään suoraan ylös samalla liikeradalla kuin käsipainoillakin tehtäessä. == Lähteet == == Aiheesta muualla == Luokka:Lihaskuntoharjoitteet
Lilongwe

Lilongwe on Malawin pääkaupunki ja maan suurin kaupunki. Se on osa Lilongwen piirikuntaa ja sijaitsee maan lounaisosassa lähellä sekä Mosambikin että Sambian rajoja. Kaupunki perustettiin vuonna 1947 ja siitä tuli pääkaupunki vuonna 1975. Sitä ennen pääkaupunkina toimi maan nykyään kolmanneksi suurin kaupunki Zomba.Central Malawi, Lilongwe Malawi Tourism Lilongwen asukasluku oli 674 400 vuonna 2008. Koko Lilongwen piirikunnan asukasluku oli tuolloin 1,9 miljoonaa. Maan tilastokeskuksen julkaisema väestöennuste vuodelle 2014 arvioi piirikunnan väkiluvun kohonneen 2,4 miljoonaan, josta pääkaupungin osuus olisi 978 780 asukasta. thumb|left |200px|Kauppatavaraa Lilongwen torilla. Lilongwe sijaitsee Malawijärveltä länteen Lilongwejoen törmällä. Se on Malawin maataloustuotteiden keskeinen kauppapaikka. Kaupungissa on rautatie. Kansainvälinen lentoasema sijaitsee 19 kilometriä kaupungin keskustasta.Lilongwe International Airport World Travels Lilongwen kaupunkikuvaa koristavat monet vehreät puistokadut. Sadekausi on lokakuusta huhtikuuhun. Kuumin kuukausi on lokakuu, jolloin keskimääräinen maksimilämpötila on 30.BBC Weather ==Ystävyyskaupungit== * Taipei, Taiwan (vuodesta 1984) * Lusaka, Sambia (vuodesta 2004)http://allafrica.com/stories/200408200493.html ==Lähteet== * Luokka:Seulonnan keskeiset artikkelit
Heureka

Heureka (, ”olen löytänyt”) tai eureka voi viitata seuraaviin: * ”Heureka!”, Arkhimedeen sanomaksi väitetty lentävä lause * Tiedekeskus Heureka Vantaalla * Heureka, suomalainen yhtye * 4133 Heureka, asteroidi * Eureka, tutkimuskeskus Ellesmerensaarella Kanadassa * Eureka, kaupunki Kaliforniassa * Eurekan piirikunta, piirikunta Nevadassa, Yhdysvalloissa * Eureka, yhdysvaltalainen scifi-televisiosarja * 5261 Eureka, asteroidi * Eureka, Euroopan valtioiden välinen tutkimuksen ja tuotekehityksen yhteistoimintaverkosto.
Kaljuutti

Kaljuutti (galliot, kitsi) on 1600–1700-luvulla käytössä ollut purjealustyyppi, jonka nimitys tulee aluksen rungosta eikä takilasta, toisin kuin useimmilla laivatyypeillä. Kaljuutti on pienehkö, tasapohjainen, pyöreäperäinen rannikkopurjehtija, eikä sillä siis ole peräpeiliä. Alkuun kaljuutit oli varustettu alaslaskettavilla sivuköleillä. Myöhemmin kaljuutti rakennettiin perinteiselle kölille. Riippuen kaljuutin koosta ja takilasta sillä voi olla yhdestä kolmeen mastoa. Suomessa kaljuuteiksi nimitettiin yleisesti peräkajuutalla ja peräpeilillä varustettuja laivoja. ==Lähteet== * Luokka:Laivatyypit Luokka:Purjealustyypit
Ramses

Ramses tarkoittaa seuraavia henkilöitä ja asioita: * Ramses, joskus myös Rameses tai Ramesses, muinainen egyptiläinen nimi, joka kuului seuraaville faaraoille: ** 19. dynastian faaraot: ***Ramses I ***Ramses II eli Ramses Suuri ** 20. dynastian faaraot: ***Ramses III ***Ramses IV ***Ramses V ***Ramses VI ***Ramses VII ***Ramses VIII ***Ramses IX ***Ramses X ***Ramses XI *Ramses, Christian Jacqin kirjasarja faarao Ramses II:sta *Pi-Ramses, Avariksen päälle rakennettu kaupunki Niilin suistossa, Egyptissä * Ramses II, oik. Rami Shikeben (s. 1991 tai 1992), suomalainen muusikko ja rap-artisti.
Timo Rautiainen

Timo Rautiainen -nimisiä henkilöitä ovat: *Timo Rautiainen, kartanlukija *Timo Rautiainen, muusikko *Timo Rautiainen, pesäpalloilija.
8 Mile

8 Mile on yhdysvaltalainen elokuva nuoresta rap-laulajasta. Tarina sijoittuu Detroitin lähiöihin vuoteen 1995 ja perustuu löyhästi pääosanesittäjän, rap- laulaja Eminemin, omaan elämäntarinaan. 8 Milen on ohjannut Curtis Hanson ja käsikirjoittanut Scott Silver. Elokuvassa esiintynyt kappale "Lose Yourself" voitti vuoden 2003 Oscar-gaalassa parhaan kappaleen palkinnon. Elokuvan on suomentanut Karri Miettinen eli Paleface. Hänelle annettiin Eminemin rap- lyriikan suomennoksissa suuremmat vapaudet kuin monien muiden kielten levityskopioiden kääntäjille, jotka olivat pikemminkin ammattikääntäjiä kuin rap-lyriikan taitajia. == Rooleissa == == Soundtrack == Elokuvan soundtrack julkaistiin 29. lokakuuta 2002. == Lähteet == == Aiheesta muualla == * Virallinen sivusto. Luokka:Vuoden 2002 yhdysvaltalaiset elokuvat Luokka:Parhaan laulun Oscar-palkinnon saaneet elokuvat Luokka:Tositapahtumiin perustuvat elokuvat Luokka:Curtis Hansonin ohjaamat elokuvat Luokka:Seulonnan keskeiset artikkelit
Sundsvall

Sundsvall on Kustaa II Aadolfin vuonna 1621 perustama satamakaupunki Ruotsissa, Pohjanlahden rannalla, Västernorrlandin läänissä. Se kuuluu nykyään samannimiseen Sundsvallin kuntaan ja toimii sen keskustaajamana. Taajama on asukasluvultaan koko läänin suurin, läänin pääkaupunki tosin on Härnösand. Sundsvallista oli aikaisemmin Vaasanlaivojen hoitama laivayhteys Suomen kaupunkeihin Vaasaan ja Poriin. Sundsvall on myös Porin ystävyyskaupunki. == Historiaa == Suuri Pohjan sota ulottui vuonna 1721 Sundsvallin alueelle, jolloin vastarinnasta huolimatta venäläiset valtasivat kaupungin ja polttivat sen maan tasalle. Palolta säästyi vain kirkko ja kellotapuli. Sundsvall kasvoi agraarisesta takapajulasta voimakkaasti 1800-luvun puolivälissä alueen sahateollisuuden kasvun myötä, kunnes vuosisadan loppupuoliskolla alueella oli eniten sahateollisuusalan yrityksiä koko maailmassa. Hyvinvointi näkyi väkimäärässä, joka kymmenkertaistui 1800-luvun aikana. Vuoden 1879 suurlakko, Sundsvallsstrejken, ensimmäinen laatuaan Ruotsissa, oli seurausta senhetkisestä sahateollisuuden palkkojen laskusta. Vuoden 1888 palossa menetettiin jälleen suuri osa kaupunkia, mistä viisastuneina Sundsvallista rakennettiin uusgoottilaista, uusrenessanssia ja uusbarokkilaista tyyliä edustava ajanmukainen kivikaupunki, Stenstaden. Sundsvallin arkkitehtuuria arvostetaan niin, että esimerkiksi vuonna 2017 kaupunki sijoittui kärkeen Arkitekturupproret-blogin () yleisöäänestyksessä Ruotsin kauneimmasta kaupungista.Persson, Edvard: Vilken är Sveriges vackraste stad? Arkitekturupproret-blogi 9.1.2017. Viitattu 8.7.2017. ==Väestönkehitys== ==Kaupunginosat ja asuinalueet== Keskiosat *Stenstaden (Centrum) *Norrmalm *Södermalm *Västermalm *Östermalm Länsi *Bergsåker *Granlo *Granloholm *Håkanstå *Högom *Lillhällom *Österro Pohjoinen *Bosvedjan *Bydalen *Gärde *Haga *Norrliden *Korsta/Ortviken *Petersvik *Sibirien *Skönsberg *Norra Berget Etelä *Kubikenborg *Nacksta *Mårtensro *Sallyhill *Sidsjö *Skönsmon *Stockvik (Bredsand) *Södra Stadsberget == Urheilu == Sundsvallista ovat kotoisin jalkapalloseura GIF Sundsvall, jääkiekkoseura IF Sundsvall Hockey ja koripalloseura Sundsvall Dragons. == Sundsvallilaisia henkilöitä == *Yohio ==Lähteet== ==Aiheesta muualla== * Kaupungin kotisivut * Turistiopas * Paikallinen sanomalehti * Judoseura * Jääkiekkoseura Luokka:Ruotsin kuntien keskustaajamat * Luokka:Ruotsin kaupungit Luokka:Seulonnan keskeiset artikkelit
Amenemhet

Amenemhet (joskus myös Amenemhat, Amenemes tai Ammanemes) on muinainen egyptiläinen nimi. Sitä ovat käyttäneet seuraavat faaraot: == 12. dynastia == *Amenemhet I *Amenemhet II *Amenemhet III *Amenemhet IV
Mare Frigoris

Mare Frigoris eli Kylmyyden meri on Kuun meri (lat. mare) Mare Imbriumin pohjoispuolella, ulottuen idässä aina Mare Serenitatiksen pohjoispuolelle. Tummapohjainen Plato-kraatteri sijaitsee vähän meren eteläpuolella. Meren nimesi italialainen tähtitieteilijä Giovanni Riccioli. Pinta-ala noin 436 000 neliökilometriä, noin yhtä paljon kuin Mustallamerellä. Eteläpuolella on Montes Alpes ja 180 km pitkä näyttävä repeämä Vallis Alpes. Suurimpia kraattereita alueella on liki 90 kilometrin halkaisijaan yltävä Aristoteles. Pohjoispuolella on lukuisia suuria ja rapautuneita kraattereita, kuten W. Bond (158 km) ja melkein yhtä suuri J. Herschel. Frigoris
Senusret

Senusret (usein myös Sesostris) on muinainen egyptiläinen nimi. Sitä ovat käyttäneet seuraavat faaraot: == 12. dynastia == *Senusret I *Senusret II *Senusret III
Abandonware

Abandonware (suom. 'hylätty ohjelmisto') on englanninkielinen käsite, joka tarkoittaa useiden vuosien ikäisiä tietokonepelejä ja -ohjelmia ja erityisesti niiden ilmaislevitystä. Useimmiten ohjelmat ovat poistuneet myynnistä, mutta joskus niitä myydään edelleen. Abandonware-ohjelmia ja -pelejä hankitaan usein nostalgiasyistä, joskin tunnetuimpia vanhoja pelejä hankitaan myös ilman aiempaa tutustumista. Yleisimmin abandonware-ohjelma on vanha tietokonepeli, joka on vedetty myynnistä useita vuosia sitten. Juridisessa mielessä käsitettä "abandonware" ei ole olemassa, eikä tekijänoikeuden alaisia tietokoneohjelmia voida koskaan pitää "isännättöminä esineinä" (). Vaikka tekijänoikeuden haltija olisikin lopettanut ohjelman taloudellisen hyödyntämisen, on ohjelma kuitenkin edelleen tekijänoikeudella suojattu ja sen kopiointi on laitonta. Poikkeuksena ovat ne tapaukset, joissa tekijänoikeuden omistanut yritys on lopettanut toimintansa siirtämättä tekijänoikeuksia toiselle taholle, ja ne tapaukset, joissa tekijänoikeudenhaltija itse on vapauttanut vanhat kaupalliset ohjelmansa ilmaislevitykseen. Nämä kattavat kuitenkin vain vähemmistön abandonwarena kopioiduista ohjelmistoista. Jotkut ohjelmat voivat olla orpoja teoksia, joiden tekijänoikeuksien haltijoita on mahdoton edes selvittää. Abandonwaren levittäminen perustuukin siihen, ettei uskota että oikeudet omistavilla yhtiöillä on halua lähteä puolustamaan oikeustoimin niille arvottomia ohjelmia. Eräs moraalinen kanta on, että koska yhtiö ei enää tee rahaa ohjelmalla tai pelillä, voidaan sen käyttöarvo säilyttää levittämällä sitä abandonwarena ilmaiseksi. Hongkongilainen sijoituspankkiiri Sarinee Achavanuntakul ylläpitää yhtä internetin suurinta abandonware-sivustoa nimeltä "Home of the Underdogs". Hän ei omien sanojensa mukaan tarkoita rikkoa lakia vaan haluaa säilyttää pelitalojen hylkäämät pelit. Useat isot pelitalot tuomitsevat toiminnan lainvastaiseksi. GOG.com-sivusto (Good Old Games) puolestaan tarjoaa vanhoja pelejä sopimuksella tehtyinä laillisina uudelleenjulkaisuina. Pelit ovat maksullisia. ==Katso myös== * Retropelaaminen * DOSBox * Ilmaisohjelma * Shareware == Lähteet == ==Aiheesta muualla == * Home of the Underdogs Luokka:Ohjelmistot Luokka:Videopelikäsitteet Luokka:Tekijänoikeus Luokka:Englanninkieliset sanat ja sanonnat
Astral Projection

Astral Projection on israelilainen psytrance-yhtye, johon kuuluvat Avi Nissim, Lior Perlmutter ja aikaisemmin Yaniv Haviv. Yhtye on maailmanlaajuisesti hyvin tunnettu elektronisen tanssimusiikin piireissä. == Tuotanto == * The Astral Files (Phonokol 1996) * Trust in Trance (TIP Records 1996) * Dancing Galaxy (Phonokol 1997) * Another World (Phonokol 1999) * In The Mix (Phonokol 1999) * Amen (Phonokol 2002) * Ten (Phonokol 2004) * Back to Galaxy (Phonokol 2005) (kokoelma) == Aiheesta muualla == * Yhtyeen viralliset sivut * Täydellinen diskografia Discogs.com-sivustolla * Yhtyeen historia Luokka:Israelilaiset yhtyeet Luokka:Psytrance-tuottajat
Victor Cousin

Victor Cousin (28. marraskuuta 1792 - 14\. tammikuuta 1867) oli ranskalainen filosofi, joka perusti saksalaista idealismia ja skotlantilaista terveen järjen realismia yhdistelleen eklektismin opin. Hänellä oli virkauransa kautta merkittävää vaikutusta Ranskan koulutuspolitiikkaan. Hänen pääteoksensa oli Du vrai, du beau et du bien ("Totuudesta, kauneudesta ja hyvästä"). ==Lähteet== Luokka:Ranskalaiset filosofit Luokka:Ranskan akatemian jäsenet Luokka:Vuonna 1792 syntyneet Luokka:Vuonna 1867 kuolleet
Carlos Guastavino

Carlos Guastavino (5. huhtikuuta 1912 Santa Fe, Santa Fen maakunta, Argentiina – 28. lokakuuta 2000 Santa Fe, Santa Fen maakunta) oli argentiinalainen säveltäjä. Hän oli myös lahjakas pianisti. Hänen musiikissaan oli vaikutteita argentiinalaisesta kansanmusiikista. Suurin osa Guastavinon sävellyksistä on lauluja tai muita pienimuotoisia teoksia. Hän kuitenkin sävelsi myös orkesteri- ja balettimusiikkia. Guastavinon kenties tunnetuin teos on laulu ”Se equivocó la paloma”. == Lähteet == Luokka:Argentiinalaiset säveltäjät Luokka:Vuonna 1912 syntyneet Luokka:Vuonna 2000 kuolleet
Amenhotep

Amenhotep (usein myös Amenhetep tai Amenofis) on muinainen egyptiläinen nimi. Sitä ovat käyttäneet seuraavat faaraot: == 18. dynastia == *Amenhotep I *Amenhotep II *Amenhotep III *Amenhotep IV (nimenmuutoksensa jälkeen Akhenaten) Myös 18. dynastian aikaan elänyt jumalaksi korotettu kuninkaan kirjuri on ollut nimeltään Amenhotep.
Mare Crisium

Mare Crisium eli Vaarojen meri on Kuun meri (lat. mare) Kuun pohjoisella pallonpuoliskolla. Se sijaitsee koilliseen Mare Tranquillitatiksesta, Kuun koordinaatteina 17.0°N, 59.1°E. Mare Crisium on asteroiditörmäyksessä syntynyt törmäysallas, joka on täyttynyt basaltiksi jähmettyneellä laavalla.Tähdet 2017 s.65 ==Ikä ja piirteitä== Mare Crisiumin syntyajaksi on määritelty Kuun geologiassa ns. nektariaaninen aika joka alkaa Mare Nectarisin synnystä n. 3.92 miljardia vuotta sitten ja päättyy Mare Orientalen n.3,84 mrd. ja Mare Imbriumin syntyyn 3,85 mrd. vuotta sitten Crisiumin iän ollessa 3,87 mrd. vuotta. Westman s.68,70,167 Muodoltaan meri on lähellä soikiota, pääakselin ollessa itä-länsisuunnassa. Merta ympäröi vuorivalli, joka on törmäysaltaan reunaa. Pinta-alaltaan se on noin eli 176 000 neliökilometriä ja halkaisijaltaan noin 570 kilometriä. Pinta-ala vastaa suunnilleen Britteinsaaria. Törmäys on ollut niin voimakas, että se on puhkaissut Kuun kuoren ja meri on muodostunut kuoren alla olevan vaipan päälle. Pinnan taso on keskimäärin noin 1,8 km Kuun laskenallisen meren keskitason alapuolella ja reunavalli vastaavasti 3,4 km yläpuolella. Meren pinnalla kulkee monia pitkiä ryppyjonoja (dorsum latinaksi), Dorsum Oppelin ollessa suurimpia näistä. Ne ovat syntyneet kertyneen laavan painuessa oman massansa vaikutuksesta.Crisiumin kraattereista Picard on ehkä silmiinpistävin. Mare Crisiumin alla on suuremman painovoiman alue, massakeskittymä eli maskoni. Mare Crisiumiin liittyy samankeskisiä vuorikehiä, joiden läpimitat ovat 360, 540, 740, 1080 ja 1 600 km. Näistä merkittävin on 740 km läpimittainenhttp://the-moon.wikispaces.com/Mare+Crisium . Meri erottuu paljaalla silmällä helposti sekä muotonsa että hieman erillään muista meristä olevan sijaintinsa ansiosta. ==Tutkimus== Crisiumia on tutkittu valokuvaamalla, laser-mittauksilla, spektografisesti ja tutkimalla Kuuta kiertäneiden luotaimien ratoja, joiden poikkeamista etukäteen lasketuista painovoiman vaihtelut Kuun eri alueilla on havaittu. Neuvostoliiton laskeutuneista kuuluotaimista Luna 15, Luna 20 ja 24 olivat suunnatut alueelle. 1969 Luna 15 yritti hakea näytteitä, mutta luotaimen lähestymiskulma asettui väärin. Jarrutus epäonnistui ja luotain murskautui Mare Crisiumin pinnalle. Tämä tapahtui samaan aikaan Apollo 11:n laskeutumisen kanssa. Luna 20 toi meren heitepinnalta näytteitä Elokuussa 1972. Luna 24 onnistui näytteenotossa ja toi Elokuussa 1976 Maahan 170 grammaa vaaleata "kuuperää", Neuvostoliiton kuuohjelman suurimman kuunäytteen. Mare Crisiumin alueella on nähty jonkin verran normaalia enemmän väitettyjä Kuun outoja, lyhytkestoisia TLP-ilmiöitä, joiden syistä kiistellään kovasti. Harrastajalle Mare Crisium sekä Mare Orientale osoittavat hyvin Kuun libraation. == Lähteet == * * === Viitteet === Crisium
Celine

Celine on naisen etunimi, jonka alkuperästä on esitetty useita tulkintoja. Se saattaa olla esimerkiksi Selina-nimen variantti ja juontua latinan sanasta ’taivas’ (caelum).Lempiäinen 2004, s. 194. Celine ja ranskalainen nimivastine Céline ovat voineet syntyä myös lyhentymällä Marcus-miehennimen johdoksesta Marcellina. Digi- ja väestötietoviraston mukaan Suomessa on joulukuuhun 2024 mennessä tilastoitu noin 370–380 Celine-nimistä naista. Céline-nimisiä naisia on ollut noin 210. == Nimipäivät == Helsingin yliopisto tiedotti elokuussa 2023, että Celine-nimi lisätään suomenruotsalaiseen nimipäiväkalenteriin vuonna 2025. Nimipäivä on 23. maaliskuuta. Norjassa Celinellä on nimipäivä 21. helmikuuta. == Tunnettuja Celine- ja Céline-nimisiä == * Céline Bara (s. 1978), ranskalainen pornonäyttelijä * Celine Brun-Lie (s. 1988), norjalainen maastohiihtäjä * Céline Dion (s. 1968), kanadanranskalainen laulaja ja euroviisuvoittaja * Céline Dumerc (s. 1982), ranskalainen koripalloilija ja olympiamitalisti * Céline Goberville (s. 1986), ranskalainen pistooliampuja ja olympiamitalisti * Céline Imart (s. 1982), ranskalainen poliitikko * Céline Laporte (s. 1984), seychelliläinen yleisurheilija * Céline Moinet (s. 1984), ranskalainen oboisti * Céline Sciamma (s. 1978), ranskalainen käsikirjoittaja ja elokuvaohjaaja * Céline Stettler (s. 2001), sveitsiläinen salibandyn pelaaja == Kuvitteellisia Céline-nimisiä == * Céline, Jacques Rivetten ohjaamassa elokuvassa Céline et Julie vont en bateau == Lähteet == Luokka:Etunimet
Thutmosis

Thutmosis (usein myös Thutmose, Tutmosis tai Thotmes) on muinainen egyptiläinen nimi. Sitä ovat käyttäneet seuraavat faaraot: 18\. dynastia * Thutmosis I, hallitsi 1506–1493 eaa. * Thutmosis II, hallitsi 1492–1479 eaa. * Thutmosis III, hallitsi 1479–1425 eaa. * Thutmosis IV, hallitsi 1400–1390 eaa.
Seti

Seti (usein myös Sethos) on muinainen egyptiläinen nimi. Sitä ovat käyttäneet seuraavat faaraot: 19\. dynastia *Seti I *Seti II Muita merkityksiä *Seti voi myös tarkoittaa SETI-projektia. *SETI Oy on Suomessa henkilö- ja yritysarviointeja tekevä tarkastuslaitos *Seti, yksi Nepalin vyöhykkeistä
Pratt

Pratt on muun muassa seuraavien henkilöiden sukunimi: * Awadagin Pratt (s. 1966), yhdysvaltalainen pianisti * Babe Pratt (1916–1988), kanadalainen jääkiekkoilija * Chris Pratt (s. 1979), yhdysvaltalainen näyttelijä * Daria Pratt (1859–1938), yhdysvaltalainen golfaaja * Francis Ashbury Pratt (1827–1902), yhdysvaltalainen mekaanikko, keksijä ja liikemies, toinen Pratt & Whitney -yhtiön perustajista * Geronimo Pratt (1947–2011), yhdysvaltalainen ihmisoikeusaktivisti, Mustien panttereiden johtohahmo * George Pratt (1799–1866), 2. markiisi, brittiläinen poliitikko * Hugo Pratt (1927–1995), italialainen sarjakuvataiteilija * John Pratt (1759–1840), 1. markiisi, brittiläinen poliitikko * Nolan Pratt (s. 1975), kanadalainen jääkiekkoilija ja valmentaja * Paul Pratt (1894–1967), kanadalainen klarinetisti, pianisti, kapellimestari, pedagogi ja säveltäjä * Roger Pratt (1947–2024), brittiläinen elokuvaaja * Silas G. Pratt (1846–1916), yhdysvaltalainen säveltäjä * Spencer Pratt (s. 1983), yhdysvaltalainen televisioesiintyjä * Stephanie Pratt (s. 1986), yhdysvaltalainen televisioesiintyjä * Susan May Pratt (s. 1974), yhdysvaltalainen näyttelijä. Pratt & Whitney on yhdysvaltalais-kanadalainen lentokoneen moottorien valmistaja.
Christian Sinding

Christian August Sinding (11. tammikuuta 1856 – 3. joulukuuta 1941) oli norjalainen säveltäjä. == Elämä == Sinding syntyi Kongsbergissä lähellä Osloa. Hänen veljensä Otto oli maalari ja Stephan kuvanveistäjä. Christian suunnitteli aluksi ryhtyvänsä ammattimaiseksi viulustiksi ja otti viulun opetusta Gudbrand Bøhniltä sekä opetteli musiikkiteoriaa L.M. Lindemanilta. Tämän jälkeen hän lähti Leipzigin konservatorioon, jossa hänen opettajiaan olivat Henry Schradiek, Carl Reinecke ja Salomon Jadassohn. Hän havaitsi lahjakkuutensa painottuvan enemmän säveltämiseen ja keskittyi tähän koulutuksessaan. Vuonna 1921 hänestä tuli sävellyksen professori New Yorkissa, mutta oli tässä tehtävässä vain muutamia kuukausia. Sinding kuoli 3. joulukuuta 1941 Oslossa. == Musiikki == Sinding sai valmiiksi 132 teosta. Hänen ensimmäinen menestyksensä oli Piano Quintet E-mollissa (Op. 5) vuonna 1885. Sinding muistetaan nykyään parhaiten pianokappaleidensa ansiosta. Muita harvemmin esitettyjä teoksia ovat muun muassa neljä sinfoniaa, kolme viulukonserttoa, pianokonsertto sekä ooppera Der Heilige Berg. == Lähteet == == Aiheesta muualla == * Luokka:Norjalaiset säveltäjät Luokka:Romantiikan säveltäjät Luokka:Vuonna 1856 syntyneet Luokka:Vuonna 1941 kuolleet
Wisconsin Dells

Wisconsin Dells on kaupunki Yhdysvalloissa Wisconsinin osavaltiossa. Kaupungissa on noin 2 400 asukasta. Kaupungin pääelinkeino on matkailu. Wisconsin Dellsissä on huvipuistoja, vesipuistoja, kasino sekä paljon muutakin vapaa-ajan toimintaa. Suomalaiset matkailijat voivat kesäisin hoitaa asioitaan useassa paikassa suomen kielellä, koska Dellsissä työskentelee kesäisin muutama kymmenen suomalaista nuorta. == Aiheesta muualla == * Wisconsin Dellsin kaupungin kotisivut Luokka:Wisconsinin kaupungit
Operetti

Operetti on kevyt näytelmä, johon liittyy musiikki ja jossa on yleensä sekä laulettuja että lausuttuja vuorosanoja. Operetti muistuttaa oopperaa, mutta on aiheiltaan kevyempi. Operetti syntyi Ranskassa, missä ooppera sai rinnalleen kevyempiä muotoja. Ranskalaisen operetin ensimmäinen suuri nimi oli Jacques Offenbach. Offenbachin Orfeus manalassa sisälsi monia aikansa tanssirytmejä, muun muassa paheellisena pidetyn cancanin. Samaan aikaan syntyi Wienissä lähinnä laulunäytelmän perinteeseen pitäytyvä wieniläisoperetti, jonka suuria nimiä olivat Franz von Suppé ja Johann Strauss nuorempi. Useimmat Johann Straussin valssit ovat hänen opereteistaan, joista ne irtautuivat oman aikansa iskelmiksi. Straussin kuuluisimmat operetit ovat Lepakko, Yö Venetsiassa, Mustalaisparoni ja Wieniläisverta. Muita klassisen wieniläisoperetin säveltäjiä olivat muun muassa Karl Millöcker ja Carl Zeller. Klassinen wieniläisoperetti sai uuden säveltäjäkaartin, jonka nimekkäin edustaja oli Franz Lehár (1870–1948). Monista hänen operetteihinsa säveltämistä lauluista tuli iskelmiä, esimerkiksi Iloinen leski, Luxemburgin kreivi, Hymyn maa ja Zarevits. Operetti menetti suosiotaan 1930-luvulla ja jäi modernin musiikkiteatterin varjoon; sen tilalle tuli anglosaksinen musikaali. Wieniläisoperetti on kuulunut perinteisesti Suomen Kansallisoopperan ohjelmistoon, vaikka operetille olikin vaikea löytää esiintymispaikkaa tai saada tarpeeksi paljon tai hyviä näyttelijöitä. Luokka:Teatterin alalajit Luokka:Seulonnan keskeiset artikkelit Luokka:Oopperan tyylilajit
Laboratorio

Laboratorio on kokeellisiin (tieteellisiin, teknisiin sekä taiteellisiin) tutkimuksiin käytetty tila, sellaisia tutkimuksia tekevä laitos tai osasto tai eräiden korkeakoulujen toimintayksikkö. Sana laboratorio juontaa juurensa keskiaikaisen latinan sanasta labōrātōrium, joka puolestaan tulee sanasta labōrāre, työskennellä.http://www.thefreedictionary.com/laboratory Laboratoriot luokitellaan Suomessa valtioneuvoston asetuksella neljään eri eristystasoon sen mukaan, miten vaarallisia biologisia tekijöitä niissä käsitellään. Taso neljä on korkein. Eristysmenetelmiä ja -tasoja koskeva Euroopan parlamentin ja neuvoston direktiivi annettiin vuonna 2000. Maailman terveysjärjestö on julkaissut 1980-luvulta lähtien kaikkien valtioiden noudatettaviksi tarkoitettuja bioturvallisuusohjeita, jotka perustuvat neliportaiseen turvallisuusluokitukseen. == Laboratoriohenkilökunnan ammattinimikkeitä == * bioanalyytikko eli laboratoriohoitaja * biokemisti * fyysikko * kemisti * laborantti * laboratorioanalyytikko * laboratorioinsinööri * mikrobiologi * sairaalabiologi * sairaalafyysikko * sairaalakemisti * sairaalamikrobiologi * tutkija * tutkimusapulainen == Katso myös == * Laboratoriotutkimus == Lähteet == Luokka:Seulonnan keskeiset artikkelit *
Tabloidi

Tabloidi on sanomalehti, joka on kooltaan puolet suurikokoisesta niin sanotusta broadsheet-formaatista. Suomessa tabloid-sivuformaatin leveys on yleisesti 280 millimetriä ja korkeus 400 millimetriä. Tabloid-nimitys sai alkunsa Isossa-Britanniassa, jossa sana viittaa myös sensaatiohakuiseen sisältöön eli keltaiseen lehdistöön, koska alun perin vain sellaiset lehdet julkaistiin tässä koossa. Termin merkitys liudentui, koska useita aiemmin broadsheet-koossa julkaistuja niin sanottuja laatulehtiä siirtyi tabloid- kokoon, josta käytetään englanniksi usein nimitystä compactPienempään kuosiin, s. 6.. Esimerkiksi The Times ja The Independent ovat siirtyneet tähän kokoon. 2000-luvulla heräsi uusi kiinnostuminen tabloid-kokoon. Suomessa sanomalehdistä muun muassa Itä-Savo, Länsi-Savo ja Kauppalehti ovat vanhastaan olleet tabloid-kokoisia, samoin iltapäivälehdet Iltalehti ja Ilta-Sanomat. Hufvudstadsbladet on ollut tabloid-kokoinen vuodesta 2004. Lapin Kansa, Pohjolan Sanomat ja Kainuun Sanomat alkoivat ilmestyä tabloid-kokoisina 17. tammikuuta 2011, Satakunnan Kansa tasan vuotta myöhemmin. Suomen suurin sanomalehti, Helsingin Sanomat, vaihtoi tabloid-kokoon 8. tammikuuta 2013, Aamulehti vuotta myöhemmin ja Kaleva 2015. Vuoden 2016 maaliskuussa siihen siirtyivät myös Etelä-Suomen Sanomat, Karjalainen, Keskisuomalainen ja Savon Sanomat. Euroopan suurin tabloid-lehti, sanan molemmissa merkityksissä, on saksalainen Bild, jonka levikki on alle kaksi miljoonaa. Saksassa tabloideja sanotaan bulevardilehdistöksi. Suomen kielessä se on harvoin käytetty mutta korrektimpi nimitys keltaiselle lehdistölle. Espanjassa tabloid-kokoisia ovat muun muassa El País, ABC, El Mundo, El Periódico de Catalunya ja La Vanguardia. == Tabloid-kokoisia lehtiä == === Suomessa === * Aamulehti 2014– * Aamuposti 2013– * Etelä-Suomen Sanomat 2016– * Helsingin Sanomat 2013– * Hufvudstadsbladet 2004– * Hämeen Sanomat 2015– * Ilkka 2018– * Iisalmen Sanomat 2006– * Itä-Häme 2005– * Itä-Savo 2016– * Kainuun Sanomat 2011– * Karjalainen 2016– * Kalajokilaakso ma, pe lehdet vuodesta 2013–, ke vuodesta 2020– * Kaleva 2015– * Kansan Uutiset 1982– * Keskipohjanmaa 2018– * Keskisuomalainen 2016– * Keski-Uusimaa 2013– * Lapin Kansa 2011– * Länsi- Savo 2016– * Länsiväylä 2013– * Pohjalainen 2018– * Pohjolan Sanomat 2011– * Satakunnan Kansa 2012– * Savon Sanomat 2016– * Sydän-Hämeen Lehti vuoteen –2002, uudestaan vuodesta 2013– * Vantaan Sanomat 2013– === Ulkomailla === * The Guardian 2018– * The Observer 2018– * Svenska Dagbladet 2000– == Katso myös == * Tabloidisaatio == Lähteet == Luokka:Lehdistö Luokka:Seulonnan keskeiset artikkelit
Kuuria

thumb|Curia Julia Forum Romanumilla Roomassa. Kuuria () oli Roomassa kymmenen sukukunnan (gens) muodostama kansanosasto, joihin kansa jaettiin comitia curiata -kansankokouksessa äänestämistä varten. Kuurialla tarkoitettiin myös kuurian kokouspaikkaa, ja myöhemmin varsinkin senaatin kokoushuonetta. Rakennus, jossa senaatti kokoontui, vaihteli Rooman valtakunnan historian eri aikakausina. Rooman kuurioita olivat Curia Hostilia, Curia Cornelia ja Curia Julia, joista viimeisimmän rakennutti Julius Caesar. Caesar kohtasi loppunsa Pompeiuksen teatteriin kuuluneessa Pompeiuksen kuuriassa ennen alullepanemansa rakennuksen valmistumista. Uudella ajalla kuuria (Curia Romana) tarkoittaa erityisesti Vatikaanin ja paavin hallintoa viranomaisineen.Tieteen termipankki 12.01.2021: Oikeustiede:curia == Lähteet == * Tieteen termipankki 12.01.2021: Oikeustiede:curia * ===Viitteet=== Luokka:Antiikin Rooman politiikka Luokka:Pyhä istuin
Nicolaus Cusanus

Nicolaus Cusanus (1401 Bernkastel-Kues, Saksa – 1464 Umbria, Italia, syntyjään Nikolaus Krebs) oli saksalainen filosofi, katolisen kirkon pappi, matemaatikko, kardinaali ja tähtitieteilijä. Hän oli voimakas katolisen kirkon sisäinen reformoija ja kriitikot syyttivät häntä panteistiksi, minkä Nicolaus kiisti jyrkästi kirjoittaen Apologia doctae ignorantiae ('Oppineen tietämättömyyden puolustus'), 1449.Stephan Meier-Oeser: Die Präsenz des Vergessenen. Zur Rezeption der Philosophie des Nicolaus Cusanus vom 15. bis zum 18. Jahrhundert, Münster 1989, s. 26–31 Cusanus syntyi kauppiasperheeseen ja opiskeli katolisen kirkon lainsäädäntöä (kanonista lakia) yliopistossa. Hän teki menestyksekkään uran paavin lainopillisena avustajana. Hänet nostettiin kardinaaliksi 1448 ja Brixenin piispaksi 1450. Omana aikanaan Nicolaus Cusanus sai mainetta kristillistä mystiikkaa, ennen kaikkea Pyhän kolminaisuuden luonnetta koskevista kirjoituksistaan. Hän oli aikaansa edellä myös luonnontieteissä. Puoli vuosisataa ennen Kopernikusta hän jo ehdotti, että Maa voisi olla likimain pallonmuotoinen kappale, joka kiertää Auringon ympäri. Jokainen tähti olisi oma kaukainen aurinkonsa. Nämä pohdiskelut eivät perustuneet mihinkään fysikaaliseen maailmankuvaan vaan vain vapaaseen ajatteluun, joka sattui osumaan harvinaisen kohdalleen. Nicolaus Cusanus antoi panoksensa myös matematiikkaan kehittäen suhteellisen liikkeen käsitettä ja äärettömän merkitystä. Hän käytti koveria linssejä pitkänäköisyyden korjaamiseen. ==Lähteet== == Aiheesta muualla == * Forsius, Arno: Nicolaus Cusanus (1401–1464) – renessanssin ajan monioppinut * * Luokka:Renessanssifilosofit Luokka:Saksalaiset filosofit Luokka:Keskiajan henkilöt Luokka:Saksalaiset tähtitieteilijät Luokka:Vuonna 1401 syntyneet Luokka:Vuonna 1464 kuolleet Luokka:Seulonnan keskeiset artikkelit Luokka:Katoliset piispat Luokka:Saksalaiset kardinaalit
Loiri

Loiri on sukunimi, joka on muun muassa seuraavilla suomalaisilla henkilöillä: * Joonas Loiri (1982–2019), musiikkivideo-ohjaaja, Vesa-Matti Loirin poika * Lilli Loiri (ent. Loiri-Seppä, s. 1973), kirjailija, laulujen sanoittaja ja mainonnan suunnittelija, Pekka Loirin tytär * Pekka Loiri (s. 1946), graafikko, Vesa-Matti Loirin veli * Tuula Nyman (ent. Loiri, 1943–2014), näyttelijä, Vesa-Matti Loirin puoliso 1967–1969 * Vesa-Matti Loiri (1945−2022), näyttelijä, koomikko, laulaja, muusikko == Muut merkitykset == * Loiri, Vesa-Matti Loirista kertova kirja
Daidalos

Daidalos (, ) oli kreikkalaisessa mytologiassa taidetyön myyttinen edustaja. Daidalos rakensi kuningas Minoksen pyynnöstä Kreetalle labyrintin, johon hirviö Minotauros suljettiin. Kuningas kuitenkin pelkäsi, että Daidalos tekisi vastaavanlaisen labyrintin jollekin muulle hallitsijalle ja telkesi Daidaloksen ja hänen poikansa Ikaroksen labyrinttiin. Keksijä Daidalos oli aiemmin rakentanut Minoksen puolison, Auringon tytär Pasifaen pyynnöstä keinolehmän, jossa Pasifae voisi piilossa Minokselta yhtyä kiihkeästi rakastamaansa uhkeaan sonniin. Yhtymisestä syntyi ihmissyöjähirviö Minotauros, jolla oli sonnin pää ja miehen ruumis. Häpeäntahran paljastumisen pelossa Minos rakennutti Daidaloksella mutkikkaan labyrintin, johon menneet eivät löydä tietä ulos ja telkesi Minotauros-hirviön labyrinttiin. Daidalos ja Ikaros pakenivat labyrintista Daidaloksen suunnittelemilla siivillä. Siivet muodostuivat vahalla käsiin kiinnitetyistä sulista, joten ilma-alus käytti ihmisvoimaa. Daidalos neuvoi Ikarosta: "Älä lennä liian lähelle aurinkoa tai vaha, jolla sulat ovat kiinni, sulaa. Äläkä myöskään lennä liian matalalla tai siivet kastuvat". Ikaros yritti totella, mutta aikansa lennettyään hän unohti isänsä neuvot ja lensi yhä ylemmäs, kunnes joutui liian lähelle aurinkoa. Aurinko sulatti sulkia liittävän vahan ja Ikaros putoaa hänestä nimensä saaneeseen Ikarianmereen lähelle Vähän-Aasian rannikkoa hukkuen. Daidalos lensi Ikarian saarelle ja kun Ikaroksen ruumis ajautui rannalle, hän hautasi poikansa. Paetessaan Minosta Daidalos sai turvapaikan Sisiliasta kuningas Kokaloksen hovista. Minos jatkoi yhä Daidaloksen etsintää mukanaan kierresimpukan kuori luvaten suuren palkkion sille, joka pystyy vetämään langan simpukan läpi. Sisiliassa Kokalos otti tehtävän vastaan ja antoi simpukan Daidalokselle, joka kiinnitti langan muurahaiseen ja antoi sen kulkea simpukan läpi. Kun Minos sai kuulla tehtävän ratkaistuksi, hän ymmärsi Daidaloksen olevan ratkaisun takana ja vaati Kokalosta luovuttamaan tämän itselleen. Kokalos suostui tähän, mutta antoi surmata Minoksen kiehuvalla vedellä tämän ollessa kylvyssä ennen luovutusta.Apollodoros: Bibliotheke ('Kirjasto') Epitomi.1.14–15 (engl. käännös).Diodoros Sisilialainen: Historian kirjasto iv.79.1–2 (engl. käännös).Hyginus: Fabulae xliv (engl. käännös). Antiikin ajan kreikkalaiset pitivät Daidalosta muun muassa kuvanveiston perustajana, ja hänestä on saanut nimensä varhainen kreikkalainen Daidaloksen kuvanveisto. == Muuta == Yhdysvaltain ilmavoimien astronauttiohjelma 1950-luvun jälkipuolella nimettiin Daidaloksen mukaan Daedalus-projektiksi. == Lähteet == == Aiheesta muualla == Luokka:Kreikkalaisen mytologian sankarit
Ikaros

Ikaros () oli kreikkalaisessa mytologiassa Daidaloksen poika. Hänen isänsä oli suunnitellut labyrintin kuningas Minokselle, mutta joutunut sinne itse kuninkaan vangitsemana sen jälkeen, kun Theseus oli surmannut sinne suljetun Minotauroksen. Yrittääkseen paeta vankilastaan Daidalos suunnitteli sekä itselleen ja pojalleen parin siipiä, jotka oli valmistettu vahasta ja sulista. Ikaroksen valmistautuessa lähtemään lennolle isä varoitti tätä lentämästä liian lähelle aurinkoa, koska vaha voisi sulaa siivistä, tai liian lähellä merta, koska kosteus voisi irrottaa sulat, mutta Ikaros unohti isänsä varoitukset lumoutuessaan lentämisestä. Hän kohosi yhä ylemmäs, kunnes jouduttuaan liian lähelle aurinkoa siivissä ollut vaha suli, ja Ikaros putosi mereen ja hukkui.Apollodoros: Bibliotheke ('Kirjasto') Epitomi 1.12–13 (engl. käännös) Meri tunnetaan hänen mukaansa Ikarianmerenä. Herakleen kerrottiin haudanneen Ikaroksen ruumiin sen huuhtouduttua Dolichen saaren rantaan, jota Herakles alkoi tämän jälkeen kutsua Ikariaksi.Apollodoros: Bibliotheke ('Kirjasto') 2.6.3 (engl. käännös) == Muuta == Brittiläinen heavy metal -yhtye Iron Maiden on tehnyt Ikaroksen tarua mukailevan kappaleen Flight of Icarus vuonna 1983 julkaistulle Piece of Mind -albumille. == Lähteet == == Myytin taidetta == Tiedosto:Bruegel, Pieter de Oude - De val van icarus - hi res.jpg|Pieter Brueghel, Maisema ja Ikaroksen putoaminen, noin 1558. Tiedosto:Goltzius Ikarus.jpg|Hendrik Goltzius (Cornelis van Haarlemin mukaan), Ikaros, 1588. Sarjasta neljä häpeäpilkkua. Tiedosto:Anthony van Dyck - Daedalus and Icarus - Google Art Project.jpg|Anthony van Dyck, Daidalos ja Ikaros, 1615-1625. Tiedosto:Rubens, Peter Paul - The Fall of Icarus.jpg|Rubens, Ikaroksen putoaminen, 1646. Tiedosto:Andrea Sacchi - Daedalus and Icarus - Google Art Project.jpg|Andrea Sacchi, Daidalos ja Ikaros, noin 1645. Tiedosto:Daedalus and Icarus by Pavel Mikhailov (GRM, 1857).jpg|Pavel Mihailov, Daidalos ja Ikaros, 1857. Tiedosto:Lord Frederick Leighton FLL006.jpg|Frederic Leighton, Ikaros ja Daidalos, noin 1869. Tiedosto:Herbert Draper - The Lament for Icarus - Google Art Project.jpg|Herbert James Draper, The Lament for Icarus, 1898 Tiedosto:Unidos en la gloria y en la muerte.jpg|Rebecca Matte, Ikaros ja Daidalos, 1922. Tiedosto:Daedalus en Icarus Jeanot Bürgi Nieuwegracht Utrecht.JPG|Jeanot Bürgi, Daidalos ja Ikaros, 1969, Utrecht. Tiedosto:Icarus sculpture, Cannon Street, City of London.JPG|Michael Ayrton, Ikaros, 1973. Tiedosto:Icaros med draken Kronobergsparken 2012.jpg|Barbro Lindvall-Liljander, Ikaros ja leija. Tiedosto:Ikarus 1993.jpg|Simon Benetton, Ikaros, 1993. == Aiheesta muualla == * Ikaros ja Daidalos tarina suomen kielellä * Ikaros ja Daidalos * Turun taidemuseo: Lentämisen unelma Luokka:Kreikkalainen mytologia Luokka:Seulonnan keskeiset artikkelit
Damokles

thumb|Richard Westallin maalaus Damokleen miekka vuodelta 1812. Damokles () on henkilö antiikin ajan kreikkalaisessa tarinassa. Hän oli Sisilian Syrakusan tyrannin Dionysios nuoremman ystävä neljännellä vuosisadalla eaa.Castren & Pietilä-Castren 2000, s. 116 == Kertomus Damokleen miekasta == Damokles sanoi Dionysiokselle, että tämä oli todella onnekas, koska tällä oli suuri käskyvalta. Dionysios tarjoutui vaihtamaan Damokleen kanssa paikkaa päivän ajaksi, jotta tämä voisi itse koettaa tätä onnea. Illalla pidettiin juhlaillallinen, jolla Damokles nautti suuresti tullessaan kohdelluksi kuin kuningas. Vasta aterian lopulla hän katsoi ylös, ja huomasi terävän miekan roikkuvan ainoastaan yhden hevosen jouhen varassa kuninkaanistuimen yläpuolella. Damokleelta katosi ruokahalu, ja hän totesi Dionysiokselle, ettei enää halua olla onnekas. == Merkitys == Damokleen miekka on vertauskuva, joka kertoo valtaa käyttävien turvattomuudesta ja siitä, että valta voi nopeasti kadota. Puupiirroksia Damokleen miekasta alkoi esiintyä 1500- ja 1600-luvuilla eurooppalaisissa kirjoissa. == Lähteet == * === Viitteet === Luokka:Kreikkalaisen mytologian sankarit
Dvorak

Dvorak tai Dvořák voi tarkoittaa ainakin seuraavia: == Sukunimenä == * Adam Dvořák (s. 2004), tšekkiläinen jääkiekkoilija * Antonín Dvořák (1841–1904), tšekkiläinen säveltäjä * Charles Dvorak (1878–1969), yhdysvaltalainen seiväshyppääjä * Christian Dvorak (s. 1996), yhdysvaltalainen jääkiekkoilija * František Dvořák (1862–1927), tšekkiläinen taidemaalari * Miroslav Dvořák (1951–2008), tšekkiläinen jääkiekkoilija * Miroslav Dvořák (s. 1987), tšekkiläinen yhdistetyn hiihtäjä * Radek Dvořák (s. 1977), tšekkiläinen jääkiekkoilija * Tomáš Dvořák (s. 1972), tšekkiläinen kymmenottelija. == Muita merkityksiä == * Dvorak-näppäimistö * 2055 Dvorak, asteroidi Luokka:Luettelot henkilöistä sukunimen mukaan
Nelostie

Nelostie voi tarkoittaa seuraavia: * Nelostie eli Suomen Valtatie 4 * Nelostie eli Viron Valtatie 4 * Nelostie eli Päätie 4 Ahvenanmaalla * Nelostie, Pasi Kauniston vuonna 1971 levyttämä kappale. * Nelostie, suomalainen dokumentaarinen vuonna 1965 valmistunut televisiosarja.
Danaos

Danaos () oli kreikkalaisessa mytologiassa Egyptin kuningas, Beloksen poika ja Aigyptoksen veli. Danaoksen myytti liittyy mykeneläisen Argoksen kaupungin perustamislegendaan. Homeroksen Iliaassa "Danaoksen heimo" ja argoslaiset edustavat usein Kreikan joukkoja troijalaisia vastaan. Danaoksella oli viisikymmentä tytärtä, joita kutsuttiin danaideiksi, usean eri puolison kanssa. Aigyptos halusi heidät puolisoiksi viidellekymmenelle pojalleen, jolloin Danaos pakeni purjehtimalla Argokseen tyttäriensä kanssa. Täällä hänet otti vastaan kaupungin kuningas Pelasgos. Danaos, joka oli Pelasgoksen kanssa samaa sukua Ion kautta, vaati itselleen kaupungin kuninkuutta sukujuuriensa perusteella, ja näin tapahtuikin Apollonin ennusmerkin jälkeen.Pausanias, Periegesis tes Hellados ('Kreikan kuvaus') 2.19.3 (engl. käännös) Aigyptoksen saapui Argokseen Danaoksen perässä, ja Danaos joutui lupaamaan tyttärensä vaimoiksi veljensä pojille. Hän kuitenkin käski tyttäriensä surmata miehensä hääyönä. Ainoastaan Hypermnestra (tai Amymone) säästi miehensä Lynkeuksen. Danaos suuttui tästä, mutta Afrodite puuttui tilanteeseen ja pelasti tyttären. Myöhemmin Lynkeus surmasi Danaoksen kostona veljiensä kuolemasta. Tämän jälkeen Lynkeus ja Hypermnestra perustivat Argoksen kuningasdynastian. == Lähteet == == Aiheesta muualla == Luokka:Argoksen kuninkaat